b'\n_START_ARTICLE_\nAlfred F. Ahner\n_START_SECTION_\n\xc5\xbdivljenjepis\n_START_PARAGRAPH_\nDiplomiral je na Univerzi v Indianapolisu in magistriral na Univerzi Butler. Slu\xc5\xbeil je med drugo svetovno vojno; na koncu vojne je tako bil prvi denacifikacijski \xc4\x8dastnik v ameri\xc5\xa1ki coni Dunaja._NEWLINE_27. januarja 1948 je postal prvi poro\xc4\x8dnik Nacionalne garde Indiane. Medtem, ko je slu\xc5\xbeil v nacionalni gardi, pa je \xc5\xa1est let pou\xc4\x8deval na \xc5\xa1oli v Frankfortu. Leta 1953 pa se je aktiviral in se popolnoma posvetil voja\xc5\xa1ki karieri. Slu\xc5\xbeil je na razli\xc4\x8dnih \xc5\xa1tabnih polo\xc5\xbeajih na stopnji \xc4\x8dete, bataljona in dr\xc5\xbeave. Guverner Harold Handley ga je prvi imenovan za generaladjutanta Indiane; prvi mandat je trajal med 16. avgustom 1960 in 8. januarjem 1961. Drugi guverner, ki ga je imenoval, je bil Edgar D. Whitcomb in sicer tokrat 1. avgusta 1972 pa vse do upokojitve 30. junija 1986._NEWLINE_Po upokojitvi se je posvetil humanitarnosti in filantropiji._NEWLINE_17. maja 1981 je prejel \xc4\x8dastni doktorat iz prava Centralne univerze Indiane; prav tako je prejel \xc4\x8dastni doktorat Univerze v Indianapolisu.'